สวัสดีค่ะ ทานยาคุมแบบ 28 เม็ด ทานมานานหลายปีแล้ว จะทานยาเม็ดแรกของสัปดาห์คือวันอาทิตย์ค่ะ เม็ดที่ 8-14 จำไม่ได้ว่าลืมทานวันไหน แต่พอจะทานเม็ดที่ 15 มันไม่ใช่วันอาทิตย์ค่ะ เป็นวันจันทร์ ถึงรู้ว่าลืมทานไป 1 วัน เลยทานควบไปสองเม็ด แบบนี้มีโอกาสท้องมั้ยค่ะ (มีเพศสัมพันธ์ทุกวันค่ะ)
สวัสดีค่ะ Pampam Pongpiriyakomol,หากวันที่ได้ลืมทานยาคุมไปนั้น ได้ผ่านแล้ว คือไม่ได้ลืมเมื่อวาน แต่เพิ่งนึกออกในวันนี้ ก็ไม่จำเป็นต้องทำอะไร ไม่ต้องทานเพิ่มเป็น 2 เม็ด เพราะจะไม่ได้ช่วยเพิ่มประสิทธิภาพในการป้องกันการตั้งครรภ์ที่ผ่านมาได้แต่อย่างใด ควรทานวันละเม็ดในเวลาเดิมตามปกติจนหมดแผงค่ะส่วนการที่ได้ลืมทานยาไป 1 วันนั้น ย่อมทำให้ประสิทธิภาพในการป้องกันการตั้งครรภ์ในช่วงสัปดาห์ที่ลืมทานยาลดลงไปค่ะ แต่ก็ถือว่าไม่มากนัก ซึ่งโดยปกติ หากทานยาคุมกำเนิดได้อย่างถูกต้อง 100% โอกาสที่จะตั้งครรภ์จะมีประมาณ 0.3% ส่วนการลืมทานยาไป 1 วัน โอกาสย่อมมีมากกว่า 0.3% ค่ะแต่หากวันที่ลืมทานยาคุมคือเมื่อวาน และนึกขึ้นได้ในวันถัดไป โดยปกติวิธีที่ถูกต้องคือ ให้รีบทานเม็ดที่ลืมทันทีที่นึกได้ และทานเม็ดที่ต้องทานในวันนั้นในเวลาเดิมปกติ ซึ่งเท่ากับจะต้องทาน 2 เม็ดใน 1 วัน หลังจากนั้นให้ทานวันละเม็ดตามเวลาเดิมปกติ ซึ่งจะทำให้ประสิทธิภาพแทบไม่ลดลงค่ะ